আসলে নারীর ঔপনিবেশিক মন বেশিরভাগ সময়ই থাকে অন্যের দ্বারা প্রভাবিত। কোনো নারীই চায় না, ‘আমার বধুয়া আনবাড়ি যায় আমারই আঙিনা দিয়া’ পরিস্থিতিকে স্বচক্ষে পর্যবেক্ষণ করতে। পুরুষ যেমন তার নারীকে রচনা করে ‘আপন মনের মাধুরী মিশায়ে’, তেমনি নারীরও তো থাকতে পারে একটি পুরুষ, যাকে সে রচনা করবে আপন মনের মাধুরী মিশায়ে। এখনও দোকানে পুতুল কিনতে গেলে পুরুষ পুতুলের অভাব প্রকটভাবে পরিলক্ষিত হয়, অথচ নারীবেশী পুতুলের প্রাচুর্য লক্ষণীয়।